הגמרא בברכות (ז ע"ב) דנה אימתי מותר להתגרות ברשעים: "אם ראית רשע שהשעה משחקת לו אל תתגרה בו, שנאמר יחילו דרכיו בכל עת, ולא עוד אלא שזוכה בדין, שנאמר מרום משפטיך מנגדו, ולא עוד אלא שרואה בצריו, שנאמר כל צורריו יפיח בהם". והגמ' שם מביאה כמה שיטות אימתי מותר להתגרות ברשע.
נמצינו למדים שלעתים עולה קרנו של הרשע, ובזמנים אלו הוא מצליח בכל ענייניו ואף מנצח את אויביו גם כאשר הם צדיקים ממנו, ובמקרים אלו אין ראוי לאדם להתעסק עם הרשע.
וכיוצא בזה בס' חסידים (סי' תרצה) טעם לדבר וז"ל: "ואם ראית רשע מאריך (-מאריך ימים ברעתו) או שהשעה משחקת לו דע לך שיש בו דבר של זכות ומשלמין לו בעוה"ז, או ביד אביו ואמו היה זכות, ואם אין זכות בידו וגם לאבותיו דע שלרעתו היא כדי להגביהו תחלה ואח"כ להשפילו ויותר יצטער מפני הבושת".[footnoteRef:1] [1: . שמתחלה היו לו עושר וכבוד ואח"כ הפסיד הכל.] 

[bookmark: _GoBack]ומי לנו גדול ממשה רבינו אשר נאמר בו "ויאמר ה' אל משה אל תירא אותו" ואמרו בגמ', (נדה סא ע"א) מכדי סיחון ועוג אחי הוו דאמר מר סיחון ועוג בני אחיה בר שמחזאי הוו, מאי שנא מעוג דקמסתפי ומאי שנא מסיחון דלא קמסתפי. ר"ל כי סיחון ועוג היו אחים ומדוע חשש משה דוקא מן המלחמה עם עוג ולא עם סיחון. א"ר יוחנן א"ר שמעון בן יוחי מתשובתו של אותו צדיק (ר"ל מן התשובה שהשיב ה' למשה) אתה יודע מה היה בלבו. אמר, שמא תעמוד לו זכות של אברהם אבינו, שנאמר ויבא הפליט ויגד לאברם העברי, ואמר רבי יוחנן זה עוג שפלט מדור המבול". נמצא שעד שהשיב ה' אל תירא אתו היה מקום לחשוש שזכותו של עוג תעמוד לו במלחמתו עם ישראל.

